CELEX: 62009CJ0258
Language: sl
Date: 2010-03-04
Title: Sodba Sodišča (šesti senat) z dne 4. marca 2010. # Evropska komisija proti Kraljevini Belgiji. # Neizpolnitev obveznosti države - Okolje - Direktiva 2008/1/ES - Celovito preprečevanje in nadzorovanje onesnaževanja - Neizvršitev prenosa v predpisanem roku. # Zadeva C-258/09.

Sodba Sodišča (šesti senat) z dne 4. marca 2010 – Komisija proti Belgiji
      (Zadeva C‑258/09)
      „Neizpolnitev obveznosti države – Okolje – Direktiva 2008/1/ES – Celovito preprečevanje in nadzorovanje onesnaževanja – Neopravljen prenos v predpisanem roku“
      Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku roka, določenega v obrazloženem mnenju (člen 226 ES) (Glej točko 23.)
      Predmet 
      
         
               Nesprejetje oziroma opustitev sporočitve predpisov, potrebnih za uskladitev s členom 5(1) Direktive 2008/1/ES Evropskega parlamenta
                  in Sveta z dne 15. januarja 2008 o celovitem preprečevanju in nadzorovanju onesnaževanja (UL L 24, str. 8) v regiji Valoniji,
                  v predpisanem roku – Obstoječe naprave, ki lahko vplivajo na emisije v zrak, vodo in tla ter na onesnaženje.
               
            Izrek 
      
         
                  1.
               
               
                  
               
               
                  	Kraljevina Belgija s tem, da je v regiji Valoniji dovolila delovanje obstoječih naprav, ki niso bile skladne z zahtevami,
                     določenimi v členih 3, 7, 9, 10, 13, 14(a) in (b) ter 15(2) Direktive 2008/1/ES Evropskega parlamenta in Sveta z dne 15. januarja
                     2008 o celovitem preprečevanju in nadzorovanju onesnaževanja in s tem, da ni upoštevala roka z dne 30. oktobra 2007, ki je
                     določen v členu 5(1) te direktive, ni izpolnila obveznosti iz te direktive.
                  
               
            
         
                  2.
               
               
                  
               
               
                  	Kraljevini Belgiji se naloži plačilo stroškov.